open-index/open-wikipedia-markdown huggingface dataset:
Evoluintaj klasoj (Accretia)

eta|dekstra|220px|Kovrilo
En la ludo RF Online ekzistas **tri bazaj klasoj** elekteblaj por la ludantoj de la raso Accretia: Mallongdistanca soldato ("Warrior"), longdistanca soldato ("Ranger"), kaj specialisto ("Specialist").

Ĝis la nivelo 30a vi nur plibonigos la virtojn, povojn kaj ekzorcojn de via rolulo. Ĉe la nivelo 30a vi devos iri al la "estro" de via raso por specialigi vian klason. (Plej ofte vi elektos inter du evoluintaj klasoj). Rimarku ke la elekteblaj klasoj ĉe ĉi tiu nivelo dependos de via elektita bazklaso.

Ĉe la nivelo 40-a vi devos elekti alian plievoluintan klason. La elekteblaj klasoj ĉe ĉi tiu nivelo dependos de kiun evoluintan klason vi elektis ĉe la nivelo 30a.

NOTO: En la subsekcio "Specialaj bonifikoj kaj donaĵoj" en ĉiu sekcio pri evoluinta klaso vi kutime legos la siglojn "PT". La "PT" estas la poentoj rilatitaj al la mallongdistanca ataka, longdistanca ataka aŭ defenda povo, kaj aliaj.

Ekzemple, kiam vi batas iun per mallongdistanca armilo, via mallongdistanca ataka PT pligrandiĝos, kio siavice permesos vin uzi mallongdistancajn armilojn pli fortaj ĉiu-foje. La samo okazos kiam vi ricevos atakon, ĉi-kaze vi pligrandigos vian defendan PT kaj tiel vi povos uzi ŝildoj pli efikaj.

Sekvonte, vi povos legi pri la diversaj evoluintaj klasoj por ĉiu bazklaso de la raso Accretia.

## Mallongdistanca soldato ( "Warrior" ) 
Jen la skemo de la diversaj elekteblaj evoluintaj klasoj por la mallongdistanca soldato de la raso Accretia:

Destroyer (30) >> Punisher / Assaulter (40)

Gladius (30) >> Assaulter / Mercenary (40)

### Evoluintaj klasoj elekteblaj ĉe la nivelo 30 
#### "Destroyer" 
#### "Gladius" 
Gladius type of warriors use one-handed sword and shield combo. What makes Gladius different is special shields. Their shields are very unique and powerful than the other races. Their class skills are executed using shields.

### Evoluintaj klasoj elekteblaj ĉe la nivelo 40 
#### "Assaulter" 
#### "Punisher" 
#### "Mercenary" 
## Longdistanca soldato ( "Ranger" ) 
Jen la skemo de la diversaj elekteblaj evoluintaj klasoj por la longdistanca soldato de la raso Accretia:

Scout (30) >> Phantom Shadow / Dementer (40)

Gunner (30) >> Dementer / Striker (40)

### Evoluintaj klasoj elekteblaj ĉe la nivelo 30 
#### "Scout" 
#### "Gunner" 
### Evoluintaj klasoj elekteblaj ĉe la nivelo 40 
#### "Phantom Shadow" 
#### "Striker" 
#### "Dementer" 
They help their allies to escape from danger. They are programmed to sacrifice their lives to complete their mission. They can assist their allies in retreating from battle.

## Specialisto ( "Specialist" ) 
Jen la skemo de la diversaj elekteblaj evoluintaj klasoj por la specialisto de la raso Accretia:

Engineer (30) >> Scientist / Battle Leader (40)

### Evoluintaj klasoj elekteblaj ĉe la nivelo 30 
#### "Engineer" 
### Evoluintaj klasoj elekteblaj ĉe la nivelo 40 
#### "Scientist" 
#### "Battle Leader" 
## Eksteraj ligiloj 
* Informo pri la diversaj klasoj en la oficiala ttt-ejo pri *RF Online* (angla)

Kategorio:RF Online
Mourenx

Mourenx estas franca komunumo. Ĝi situas en la departemento de la Atlantikaj Pireneoj kaj en la regiono Akvitanio, centre de la triangulo kiujn formas la urboj Pau, Orthez kaj Oloron-Sainte-Marie. Trafluas ĝin la riveroj Baïse de Lasseube, Luzoué kaj Geü, alfluantoj de gave de Pau

eta|maldekstra|300px|La loĝloko inter la ĉirkaŭaj komunumoj

## Nova urbo 
Mourenx estis konstruita en 1958, post la malkovro de gaskuŝejo en la proksimeco de Lacq . Kromnomata "Ville nouvelle" (nova urbo) ĝi loĝigis laboristojn de la uzino de Lacq danke al modernaj konstruaĵoj kiel la "Tour des célibataires" (Turo de la fraŭloj), oficiale renomita "Tour K2".

## Administrado 
Mourenx-Ville-Nouvelle estis kreita en 1958 por loĝi la dungitaron de la industria zono de Lacq.
La elektita urbestro en 1959 estis Louis Blazy.
Tiu urbo kunfondis en 1974, kun 16 aliaj komunumoj, la "Distrikton de la zono de Lacq" (prezidanto: D-ro Plantier, vic-prezidanto: Louis Blazy).

(PCF = Komunista Partio; PS = Socialista Partio)

## Demografio 
## Vidu ankaŭ 
* Listo de urboj de Francio
* Komunumoj de Pyrénées-Atlantiques
* Nova Urbo

## Eksteraj ligiloj 
* Urbodomo de Mourenxhttp://mourenx.mairie.com/ 

## Kulturo kaj komuna havo 
### Civila komuna havo 
La komunumo estis rekompensita en 2006 per tri floroj en la konkurso de la floritaj urboj kaj vilaĝoj (france : concours des villes et villages fleuris).

## Famuloj 
* Charles Moureu (1862-1929), sciencisto, kemiisto.
* Sébastien Chabbert, futbalisto

## Koneksaj artikoloj 
* Komunumoj de Pyrénées-Atlantiques
* (france) Mourenx Basket Clubhttp://fr.wikipedia.org/wiki/Mourenx_Basket_Club

## Fonto 
La informoj de tiu ĉi artikolo fontas el la franca versio de Mourenx.

## Referencoj 
Kategorio:Urboj de Francio
Kategorio:Komunumoj de Pyrénées-Atlantiques
Kategorio:Planitaj urboj de Francio
Kategorio:Etapaj urboj de Tour de France
Szakály

**Szakály** [sakAj] estas vilaĝo en Hungario, en regiono Suda Transdanubio, en departemento Tolna, en Distrikto Tamási.

## Bazaj informoj
* Areo: 41&nbsp;km²
* koordinatoj de Tutmonda loktrova sistemo: 46.5221/18.3884
* Loĝantaro: 1690
* Poŝtkodo: 7192
* Telefonprefikso: 74

## Situo
Szakály situas sur ebenaĵo, laŭ ambaŭ bordoj de rojo Kapos, laŭ ĉefvojo Siófok-Szekszárd, laŭ fervojo Budapeŝto-Dombóvár. La lasta troviĝas 30, Tamási 16&nbsp;km-ojn for.

## Historio
Pli frue keltoj, poste romianoj vivis en Szakály. La unua mencio devenis el 1273 en formo *Zakal*. Dum dominado de turkoj nur kelkaj vivis tie. Post la turka erao la vilaĝo rehomiĝis.

Vilaĝservoj estas lernejo, infanĝardeno, biblioteko, kulturdomo, kuracejo, dentokuracejo, apoteko, unusola policano, poŝto.

## Vidindaĵoj
* romkatolika Preĝejo Ĉiuj Sanktuloj (Szakály) el la 15-a jarcento, post 300 jaroj tute trakonstruiĝis escepte la sanktejon

## Fontoj 
*Hungara Vikipedio
Onfim

eta|dekstre|300px|Memportreto de Onfim kiel trifingra rajdanto, venkinta same trifingran malamikon. Estas skribita komenco de alfabeto ekde A ĝis К (dokumento n-ro 200)**Onfim** (novgoroda popola versio de la greka nomo *Anfimij*) estis knabo el Novgorod, kiu vivis en la 13-a jarcento (naskiĝis ĉ. 1256). Kiam Onfim estis ĉ. 7-jara, li skribis kelkajn betulŝelajn dokumentojn kun desegnaĵoj kaj skribaj ekzercoj. En la skribmaniero de Onfim estas skribitaj 13 dokumentoj (numeroj 199-210 kaj 331) plus kelkaj desegnaĵoj, kiuj ne havas tekston kaj tial ne estis numerigitaj. Plejparton de la skribaĵoj de Onfim oni trovis en julio 1956.

## Kronologio 
Komence oni datis la dokumentojn de Onfim kiel 1224-1234. En 1996 oni datis la dokumenton n-ro 331 (laŭ kies skribmaniero oni atribuas ĝin al Onfim) kiel 1268-1299. Esplorado de la dokumentaro pri arkeologiaj foslaboroj ebligas dati ĉiujn dokumentojn kaj desegnaĵon kiel 1234-1268. Konsiderante la desegnaĵojn oni povas supozi, ke Onfim estis 6- aŭ 7-jara.

Verŝajne, ĉiujn siajn dokumentojn kaj desegnaĵojn Onfim perdis samtempe (krom, eble, la n-ro 331), kaj dank' al tio ili estis trovitaj kune.

## Onfim-lernanto 
Plejparto de la dokumentoj de Onfim estas lernaj skribaĵoj. Literoj, kiujn li skribis, aspektas sufiĉe legeblaj, sed ŝajnas, ke li nur lernas ilin skribi. Valentin Janin, dum longaj jaroj estrinta arĥeologiajn fosadojn en Novgorod, opinias, ke ekzercoj de Onfim estas liaj unuaj post transiro de cero (vaksa tabulo) al betula ŝelo, skribado sur tiu lasta bezonis specialan kutimon. Unu el la dokumentoj estas suba parto de ŝela ujo: tiajn partojn de ne plu bezonataj ujoj oni donadis al infanaj ekzercoj. Sur tiu ŝelo Onfim trifoje skribas la plenan alfabeton, poste sekvas *skladi* (kunmetoj): ĉiuj konsonantoj kun vokalo /a/ (ba, va, ga, da ktp.), poste ĉiuj konsonantoj kun vokalo /e/ (be, ve, ge ktp.) — tio estis klasika formo instrui skribadon kaj legadon, konata ankoraŭ en Antikva Grekujo kaj ekzistinta ĝis la 19-a jarcento.

Onfim ankaŭ estis instruata pri diversaj ordinaraj tekstoj. Ekzemple, en la dokumento n-ro 199 estas tradicia komenca formulo de letero: "Kapklino (saluto) de Onfim al Danila". En la dokumento n-ro 203 li skribis preĝon, kiu tiam povis esti subskribo "Sinjoro, helpu serviston vian Onfim-on". La dokumento n-ro 202 verŝajne estas instrua afera skribo: "Preni de Dmitro ŝuldojn". En la dokumentoj n-roj 206, 207, 331 kaj eble 208 troviĝas fragmentoj el Psalmaro.

## Referencoj 
Kategorio:Personoj de Velikij Novgorod
Kategorio:Betulŝelaj dokumentoj
Kategorio:Rusiaj infanoj
Kategorio:Historio de Velikij Novgorod
Danuta Lato

**Danuta Lato** estas pola glam-modelino, aktorino kaj kantistino.

## Biografio 
En la jaro 1984 ŝi foriris en FRG kaj komencis pozi por magazinoj por sinjoroj. Danke al tre grandaj mamoj ŝi faris en duono de la 80-aj jaroj internacian karieron. Popularecon en Okcidento alportis al ŝi malfermitaj fotografioj en erotikaj magazinoj. Ŝi ankaŭ rolis en kelkaj filmoj kaj serioj, ĉefe en Germanio.

En la jaro 1986 ŝi surdiskigis diskon sub nomo **Danuta** kun muziko en stilo italo-disko, el kiu kelke da kantoj surpaŝis al furorparadoj en Hispanio kaj en landoj de Benelukso. Plej multe konata estas ŝiaj kantoj *Touch my heart* kaj *Whenever You Go* el la jaro 1989. Post la jaro 1989 ŝi finis la karieron kaj okupiĝis per sia familio.

Kategorio:Naskiĝintoj en 1963
Kategorio:Polaj kantistoj
Kategorio:Polaj aktoroj
Kategorio:Polaj fotomodeloj
Kategorio:Naskiĝintoj la 25-an de novembro
Rapida planta movado

[eta|La [muŝkaptulo (planto)|muŝkaptilo estas unu el la malgranda aro da plantoj kiu kapablas rapide movi.]]

**Rapida planta movado** estas movado en plantaj strukturoj okazante dum tre mallonga tempo, kutime dum malpli ol unu sekundo. Ekzemple, la muŝkaptulo fermas sian kaptilon en ĉirkaŭ 100 milisekundoj. La floro de *Cornus canadensis* malfermiĝas kaj eksigas polenon dum malpli ol 0.5 milisekundoj. La pli rapida planta movado okazas je la arbo *Morus alba*, kies floroj moviĝas dum 25 μs kun rapido proksimume pli ol duone de la rapido de sono—kiu proksimas la teorian limon por planta movo. Tiuj rapidaj plantaj movoj malsamas normalan malrapidan kreskan movadon de plantoj. En 1880, Charles Darwin eldonis sian lastan verkon *The Power of Movement in Plants* pri tiu temo.

## Vidu ankaŭ 
* *Aldrovanda vesiculosa*

## Piednotoj 
Kategorio:Plantoj
Glamfotografio

[eta|Modelulino [Michele Merkin pozas en duonnuda glamfotografio]]
eta|maldekstre|Fotografiisto dum fotado de glamfotografio
dekstre|eta|
**Glamfotografio** estas fotografia ĝenro, kiu ne havas difinitajn firmajn limojn. Eblas diri, ke la glamfoto klopodas kapti sur fotografio belecon, ĉarmon kaj allogemon de la homa korpo. En la fotografia ĝenro de glamfoto apartenas ne tro vestitaj aŭ duonnudaj korpoj, kie la pli intimaj lokoj estas konvene kovritaj per vestoj, eventuale per alia parto de korpo. Plu en tiun ĉi ĝenron enviciĝas fotografioj de tute vestita modelulino, sed per la prilaborado ili devas ĉe spektanto kaŭzi certan senton de erotikeco kaj seksumstreĉo. Vido al tio, kiel devas aspekti glamfotografio, ŝanĝiĝis en la pasoj de jaroj, la mondmilitoj, ktp.

## Vidu ankaŭ 
* Glamuro
* Pornografia revuo

Kategorio:Fotado
Dúzs

**Dúzs** [dUĵ] estas malgranda vilaĝeto kun titolo vinvilaĝo en Hungario, en regiono Suda Transdanubio, en departemento Tolna, en Distrikto Tamási. La loknomo ne havas sencon en la hungara.
eta|Blazono de Dúzs

## Bazaj informoj 
* Areo: 11 &nbsp;km²
* koordinatoj de Tutmonda loktrova sistemo: 46.4878/18.3807
* Loĝantaro: 320
* Poŝtkodo: 7224
* Telefonprefikso: 74

## Situo 
La vilaĝo situas sur ebenaĵo, laŭ traira flankovojo, laŭ fervojo Budapeŝto-Dombóvár. La lasta troviĝas 27, Tamási 22, Bonyhád 29&nbsp;km-ojn for.

## Historio 
Dúzs estis neloĝata ĝis 1730, baldaŭe germanoj alvenis. En 1929 en la proksimeco oni pafis imponan cervon kun kornobranĉaĵo de 214 punktoj laŭ Nadler. Nuntempe granda parto de la loĝantaro okupiĝas pri vinkulturo. En Dúzs migra poŝto servas.

## Vidindaĵoj 
* klasikisma romkatolika preĝejo omaĝe al Martiro Sankta Georgo de 1828

Kategorio:Vilaĝoj de Hungario
Kategorio:Vinvilaĝoj
Samseksemo kaj hinduismo

La temo pri **"Samseksamo kaj hinduismo"** estas kompleksa kaj plena de polemikaĵoj. Parte, la samseksemo tre nature aperas en la religiaj kaj filozofaj skriboj, kiel Rigvedo kaj en multnombraj skulptaĵoj kaj pentraĵoj, kaj neniu religia skribo rekte kondamnas ĝin.

Aliflanke, oficiale, la samseksemo estas delikto en Hindio, la ĉefa hindua lando. La artikolo 337 de la punkodo en Hindio, redaktita en 1860 de Lord Thomas Macaulay, kaj ankoraŭ vigla estas punata la samseksemo per enprizonigo por la tuta vivo aŭ por periodo kiu povos daŭri ĝis dek jarojn, kaj devos pagi monpunon.

En la religia tradicio de hinduismo ne videblas kondamno nek ia malakcepto de la samseksemaj rilatoj, almenaŭ ĝis la 19-a jarcento kiam ekvideblis la kulturan influon de Britio. Poste, kelkaj personoj interpretas kiel kondamnon al samseksemo iu rakonto, tamen aliaj interpretas ilin malsammaniere tiuj rakontoj kaj por ili estas tute klara ke samseksemo estis permesata pro la abundo de bildoj kaj mencioj pri ĝi en la antikveco. En Kamasutro estas priskribata kaj la ina kaj la vira samseksemo (ĉefe pri la perbuŝa seksumado).

## Vidu ankaŭ 
* Samseksemo kaj religioj

hinduismo
Kathoey

[eta|[Nong Thoom estas verŝajne la plej internacie rekonebla Kathoey pro ŝia portreto en la filmo *Beautiful Boxer*.]]
La termino **kathoey** (taje: กะเทย, elparolo: [] aŭ **katoey, katoï** aŭ **katoy,** kiu signifas 'malsimila' estas en Tajlando kaj Laoso la kutima vorto por virin-vira transgenrula aŭ virineca transseksula persono. Ĝi referas al homoj, kiuj naskiĝas fiziologie viraj sed, kiuj "havas virinan koron" kiel tajoj vortumas ĝin.

Aliaj esprimoj por kathoey estas *sao (aŭ phuying) praphet song* (la alia speco de virino) aŭ *phet thee sam* (la tria sekso). En la angle parolataj landoj ankaŭ estas uzata vaste tradukita esprimo **ladyboy** (fraŭlin-knabo).

La termino (pruntvorto de la khmera en la tajan lingvon, kiu originale signifis androgina/ambaŭseksa) ne havas precizan ekvivalenton en aliaj lingvoj, kiu klarigas ke ĉiuj provoj fari tradukon fiaskis pro malsamaj konotacioj de la respektivaj terminoj en aliaj lingvoj.

La kathoey, kiujn sole jam en Tajlando oni kalkulis je 500 000 kaj ne nur en la urboj, estas plene integritaj en la socio kaj firme ankrumitaj en la taja kulturo. Tajlando estas inter la landoj en la mondo kie la indulgemo vidalvide de transgendruloj estas plej granda, pro la akceptemo de la budaisma religio.

## Filmo 
(germana) *Patong Girl* (Germanio, 2014), Regio: Susanna Salonen.

(angla) ''Thailand's Third Gender* esploras la vivon de kathoey en Tajlando*.*

## Literaturo 
(germana) Céline Grünhagen: *Transgender in Thailand. Die religiöse und gesellschaftspolitische Bewertung der Kathoeys.* In: *Religion und Politik im gegenwärtigen Asien. Konvergenzen und Divergenzen.'' Lit Verlag, Berlin/Münster 2013, S. 67–83.

## Modo 
La stilo kaj la modo de tajaj kathoey estas plejparte pruntitaj de korea popkulturo

## Referencoj 
## Vidu ankaŭ 
* Futanari
* Transsekseco

Kategorio:Kulturo de Tajlando
Kategorio:Transgenreco
Nong Thoom

**Parinya Kiatbusaba** aŭ **Parinya Charoenphol** (naskiĝinta en 1981), pli multe konata kiel **Nong Thoom**, **Nong Toom** aŭ **Nong Tum** (taje: น้องตุ้ม ปริญญา เจริญผล), estas verŝajne plej multe konata kathoey (virin-viro, fraŭlin-knabo) en Tajlando. Ŝi estas estinta muay thai (piedboksisto) ĉampiono kaj ŝi ankaŭ laboris kiel modelo kaj aktoro.

Kategorio:Naskiĝintoj en 1981
Kategorio:Tajlandaj aktoroj
Kategorio:Tajlandaj piedboksistoj
Kategorio:Naskiĝintoj en Tajlando
János Mikes (episkopo)

**MIKES János** [mikeŝ janoŝ] (naskiĝis la ; mortis la  en Répceszentgyörgy) estis hungara romia katolika episkopo, titolita arkiepiskpo. 

## Biografio 
János Mikes finstudis teologion en Innsbruck. Post sia ordinacio ekde 1899 li estis helppastro en Gyergyóújfalu, poste parokestro, ekde 1906 parokestro en Székelyudvarhely. Tie li konstruigis novan katolikan ĉefgimnazion, la malnovan li transformis al edukinstituto. Ekde 1911 li estis la episkopo de la episkopujo de Szombathely. Pro malsano en 1936 li abdikis kaj li fariĝis titulara episkopo, ekde 1939 titulara ĉefepiskopo arkiepiskopo de *Selymbria.* 

Li helpis treege la Afriko-esploriston László Almásy en organizo de lia ekspedicio.

## Fonto 
* Magyar életrajzi lexikon

Kategorio:Hungaraj episkopoj
Kategorio:Transilvaniaj hungaroj
Kategorio:Romkatolikaj episkopoj
József Kemény

**KEMÉNY József** (keme:nj) grafo, estis hungara historiisto, ano de MTA naskita en Gerend la 11-an de septembro 1795 kaj mortinta en Gerend la 12-an de septembro 1855.

## Biografio 
József Kemény havis malpli gravajn postenojn en la fiska oficejo en Sibio. Li rezignis (1835) kaj kiel ano de nacia opozicio partoprenis en la reformlandkunvenoj de Transilvanujo. En 1846 li retiriĝis el publika vivo kaj li vivis plene por scienco. Li studis la historion kaj la arkeologiajn trovitaĵojn de Transilvanujo. Li donacis siajn bibliotekon kaj kolekton en 1841 al la fondonta Erdélyi Múzeum; hodiaŭ oni konservas ilin en Kluĵo.

## Verkoj 
* *Notitia historico-diplomatica archivi et literalium capituli Albensis Transsilvaniae* (I–II. Cibinii, 1836);
* *Deutsche Fundgruben der Geschichte Siegenbürgens* (I–II. Kolozsvár, 1839);
* *Erdélyország történetei tára* (I–II, Kolozsvár, 1837–1845);
* *Történelmi és irodalmi kalászatok* (kiadta Toldy Ferenc Pest, 1861)

## Literaturo 
* Mikó Imre emlékbeszéde (MTA Emlékbeszédek, Pest, 1860).

## Fonto 
* Magyar Életrajzi Lexikon

Kemeny, J
Kemeny
Kemeny
kemeny
Estona Soveta Socialisma Respubliko

La **Estona Soveta Socialisma Respubliko** (mallonge **Estona SSR**, ,  , mallonge  kaj ) inter la jaroj 1940 kaj 1991 estis unia respubliko de la Unio de Sovetaj Socialismaj Respublikoj (Sovetunio).

La nomon oni donis dum julio 1940 al marioneta ŝtato kreita dum la Dua Mondmilito: la teritorio de Estona SSR kongruis kun tiu de la antaŭe sendependa Respubliko de Estonio, antaŭ la ekokupo de la baltaj ŝtatoj fare de Sovetunio la 17-an de junio 1940 (konforme al la pakto Molotov-Ribbentrop. La Estona SSR estis oficiale aneksita de Sovetunio dum aŭgusto 1940, paralele al la same perforte konkeritaj aliaj du baltiaj demokratioj Litovio kaj Latvio, kaj la tri ŝtatoj estis deklaritaj la 13-a ĝis 15-a respubliko de Sovetunio.

El la hodiaŭ vidpunkto de internacia juro kaj laŭ tiu de la nuna estona respublika registaro, Estonio jure neniam apartenis al Sovetunio, ĉar ĝi estis armee konkerita kaj perforte aneksita. Inter la jaroj 1941 ĝis 1944 Estonio estis konkerita fare de la armeo de Nazia Germanio kaj apartenis al la imperia komisariejo *Ostland* (orienta lando) de Nazia Germanio. Sekve la Ruĝa Armeo rekonkeris la landon kaj oficiale plufunkciis la Estona SSR.

La 20-an de aŭgusto 1991 la parlamento de Estonio deklaris restarigon de la ŝtata sendependeco kaj suvereneco, kion la ŝtato Sovetunio agnoskis la 21-an de aŭgusto 1991 (mallonge post tio, la 26-an de decembro 1991, la ŝtato Sovetunio entute ĉesis ekzisti). Gravan kontribuon lige al la reakiro de la ŝtata suvereneco havis la "Kantanta Revolucio", la senperforta rezisto kaj amasa demonstrado de granda plimulto de la loĝantaro el ĉiuj tri baltiaj ŝtatoj ekde la jaro 1988 pri malaliĝo el la konkera ŝtato Sovetunio kaj pri re-demokratiigo de la baltiaj landoj.

[eta|Sovetunia arkitekturo en la estona urbo [Kohtla-Järve]]

## Vidu ankaŭ 
La paĝojn pri
* la Himno de la Estona SSR,
* la unuopaj Respublikoj de Sovetunio kaj
* la nuntempa suverena ŝtato Estonio.

Kategorio:Respublikoj de Sovetunio
Kategorio:Historio de Estonio
Kategorio:Administraj unuoj fonditaj en 1940
Kategorio:Administraj unuoj malfonditaj en 1991
Kategorio:20-a jarcento en Estonio
Kelemen Mikes (politikisto)

**MIKES Kelemen** (mikeŝ), zabolai, grafo, estis hungara bienulo, transilvania reformpolitikisto, heroo de hungara revolucio de 1848 naskita en Zabola la 3-an de decembro 1820 kaj mortinta en Sibio la 21-an de januaro 1849.

## Biografio 
Kelemen Mikes lernis en reĝa liceo de Koloĵvaro, li estis jurpraktikanto en Marosvásárhely. Li estis absoluta adepto de reformpolitiko de Imre Mikó grafo. En la somero de 1848 li ekorganizis en Kolozsvár la honvedkavalerion. En januaro de 1849 li estis komandanto de la supera kavaleria armeo de Transilvanujo. Li mortis proksime de Sibio trafita de kanonkuglo.

## Literaturo 
* József Pálmay: *Háromszék vármegye nemes családjai* (Sepsiszentgyörgy, 1903).

## Fonto 
* Magyar Életrajzi Lexikon

Mikes, K
Mikes
María Dolores de Cospedal

eta|María Dolores de Cospedal (2008)
**María Dolores de COSPEDAL GARCÍA** (naskiĝis la  en Madrido) estas hispana politikistino, ĝenerala sekretario (la dua plej grava posteno) de la "Partido Popular" (PP - Partio Populara).

Kvankam ŝi estas madridana denaske, ŝi vivis junaĝe en Albaceto kaj faris sian politikan karieron ĉefe en la regiono de Kastilio-Manĉo. Ŝi estis la kandidato de la PP en la elektoj de 2007 al la Prezidanteco de tiu Aŭtonoma Komunumo, sed ŝia partio perdis la elektojn. Ŝi estas la aktuala Prezidento de Kastilio-Manĉo, ĉar estis elektita per absoluta majoritato en la balotado de 22a de majo de 2011. Ekposteniĝis la 21an de junio de 2011.

Ŝi estis elektita kiel ĝenerala sekretario de sia partio en la 16a nacia kongreso, post la propono de ties prezidanto Mariano Rajoy. Ŝi reprezentis la plej modernajn tavolojn de la partio, kaj estis foje kritikata de la plej konservemaj flankoj, interalie pro tio ke dum tiu periodo ŝi kunvivis senedziĝe kaj havis filon uzante teknikojn de fekundiĝo "in vitro".

## Eksteraj ligiloj 
* Biografio  (hispane)

Kategorio:Hispanaj politikistoj
Kategorio:Hispanaj deputitoj
Samseksemo kaj budhismo

[eta|dekstra|200|Budho ofte aperas kiel androgina kaj senseksa figuro, kiel en tiu ĉi [pentraĵo en monaĥejo de Laoso]]

Inter la budhanoj ekzistas diversaj opinioj pri la samseksemo. La budhismo instruas ke ĉiaj plezuroj estas obstakloj por atingi la iluminadon (Nirvano). La nuntempaj budhanaj ordenoj ĝenerale malpermesas la transgenrecon kaj samseksemon en la religiaj ordenoj sed estas akceptata la samseksemo inter laikoj.

## Budhismo en okcidento 
Kontraste kun la azia budhismo, la budhismo en okcidento ligiĝas al politikoj pri socia egaleco kaj libereco de ĉiu unuopulo, parte kiel rezulto de multnombra kvanto de mezklasaj intelektaj praktikantoj kaj iliaj filozofaj radikoj pri la penslibero de la senkonfesia homaro.

Aplikante la orientan budhanan filozofion al samseksemo, la okcidentaj budhanoj emfazas pri la graveco de oni mem kaj pri la graveco kiun Budho donis al toleremo kaj la serĉado de respondoj en oni mem.

## Vidu ankaŭ 
* Tenzin Gyatso, la 14-a Dalai-Lamao, pri samseksemo
* Samseksemo kaj religioj

budhismo
Kaleva

**Kaleva** estas en Oulu aperanta gazeto. Ĝi estas la kvara plej granda abonata gazeto en Finnlando. Ĝi estas fondita en 1899. Ĝia ĉefredaktoro estas Markku Mantila ekde 2009. Lounais-Lappi, Lapin Kansa kaj Uusi Rovaniemi, tri pli malgrandaj gazetoj, movis al posedo de Kaleva 2018. Ekde 2023 Kaleva ne papere dimanĉe aperas.

## Eksteraj ligiloj 
*  ()

Kategorio:Finnaj gazetoj
Kalevi

**Kalevi** povas signifi saman kiel Kalev.

Kalevi estas ankau finna vira naciromantika antaŭnomo.

Kiel antaŭnomo, Kalevi estas vario de la pli malnova antaŭnomo Kaleva. La nomtago de la nomoj Kalevi kaj Kaleva estas la 10-a de septembro en Finnlando. Kalevi venis al ĉi tiu loko en 1929, kiam ĝi anstataŭigis la maloftan nomformon Kaleva. Ekde 1950, Kaleva revenis al sia malnova loko en la kalendaro, kaj ekde tiam, la 10-a de septembro estas la nomtago de ambaŭ nomoj en Finnlando. Kalevi estis en Finnlando populara nomo speciale en la 1930-aj jaroj.

*Kalevi Hemilä, politikisto 
*Kalevi Kivistö, politikisto
*Kalevi Lehtinen, pastro
*Kalevi Olin, politikisto
*Kalevi Sorsa, politikisto
*Kalevi Wiik, lingvisto kaj etnologo, profezoro de fonetiko de Universitato de Turku.

Kategorio:Finna lingvo
Kategorio:Viraj personaj nomoj
Miklós Fejér

**FEJÉR Miklós** estis rumania hungara instruisto pri la hungara kaj franca lingvoj, lernolibroredaktoro. Li naskiĝis en Zabola la 30-an de novembro 1913 kaj mortis en Sfântu Gheorghe la 8-an de majo 2002.

## Biografio 
Miklós Fejér lernis en katolikaj gimnazioj de Târgu Secuiesc, Miercurea Ciuc kaj Brassó. Li havigis diplomon de instruisto pri hungara-franca lingvoj en Kluĵo en 1938. Li instruis en Braŝovo, Odorheiu Secuiesc, Gheorgheni, ekde 1942 en Kolozsvár. Li revenis el militkaptiteco en oktobro de 1948 kaj li instruis denove en Kluĵo. En 1951 li ellaboris la instruprogramon por la instruado de hungara lingvo kaj literaturo de 1-7-aj klasoj. Li redaktis kune kun Ferenc Gazda kaj Jenő Nagy, pli poste kune kun Katalin Lengyel Bartosné hungargramatikan lernolibron, kune kun János Jócsák la hungaran legolibron por la klasoj 5-8-aj (1954–58). En 1956 kun Gyula Csehi kaj János Jócsák verkis lernolibron titolita *Irodalomelméleti alapfogalmak* (Literaturteoriaj nocioj) por liceoj, en 1956–57 kun Jócsák János kaj Erzsébet Székely redaktis la *Magyar irodalomtörténet* (Hungara literaturhistorio) kaj *Irodalmi szöveggyűjtemény* (Literatura krestomatio). La aŭtoritatoj komunistaj konsideris lin naciisto kaj maldungis lin ekde septembro 1958. La 1-an de aprilo 1959 oni arestis lin, sed en oktobro de 1959 lasis lin libera. Nur ekde 1965 li povis denove instrui en Suceagu ĝis sia pensiuliĝo en 1975. Li partoprenis la redaktadon de *Romániai Magyar Irodalmi Lexikon*. Li estis kunlaboranto ankaŭ de *Encyclopedia Hungarica* redaktita en Kanado.

Fejer, M
Fejer, M
Fejer, M
Fejer, M
Petite-Rosselle

**Petite-Rosselle** (jen france, ) estas komunumo en Francio. Ĝi troviĝas en la historia regiono Loreno, ekde 2016 en la nova administra regionego Grand Est.  Laŭ la stato de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². Administre la komunumo apartenas al la arondismento Forbach-Boulay-Moselle kaj al la kantono ''''. Grande-Rosselle, germane Großrosseln, tuj aliflanke de la limo, en la federacia lando Sarlando, estas komunumo en Germanio.

## Demografio 
## Esperanta vivo 
Eŭropo - Demokratio - Esperanto ricevis 2 voĉdonojn (0,21% de voĉoj) en 2009 kaj 3 voĉdonojn (0,25% de voĉoj) en 2014.

## Galerio 

Hôtel de Ville - Petite-Rosselle-IMG 8303.jpg|
MUSEE WENDEL.jpg|
Statue du mineur.jpg|
Petite-Rosselle Église Saint-Théodore.jpg|

## Referencoj
Kategorio:Loreno
Kategorio:Komunumoj de Moselle
Kategorio:Urboj de Francio
Samseksemo kaj katolikismo

La **Romia Katolika Eklezio** konsideras la seksan homan konduton preskaŭ kiel sakramento. La anusa sekso kaj homogenitala estas konsiderataj kiel pekaj ĉar la seksaj rilatoj estas nur por la generado kaj amo inter viro kaj virino. La Eklezio ankaŭ diras ke la komplementeco de ambaŭ seksoj estas parto de la Dia Plano. Samseksamaj rilatoj estas nekundivideblaj por tiaj instruoj:
Tiuj ĉi instruoj ne estas limigitaj al samseksemo, ĝi estas la ĝenerala premiso por la katolika malpermesado de la antaŭgeedziĝa seksumado, pornografio, kaj masturbado.

## Akcepto kaj kompato 
La Eklezio deklaris ke la samseksamaj "deziroj" aŭ "inklinoj" necese ne estas pekaj en si mem. Ili estas "malordoj" en la senco ke ili estas tentoj por fari ion pekeman, tio estas, la samseksaman rilaton, sed se la tentoj iras kunligitaj al memregado, ne estas konsiderataj kiel pekaj. Tiel, dum la Eklezio malakceptas legalizi la seksajn rilatojn inter du samseksaj personoj, ĝi ankaŭ proklamas respekton kaj amon por tiuj kiuj sentas inklinon al samseksaj personoj.

La Eklezio ofertas al la katolikaj politikistoj la agadmodelon: esprimi sin klare kaj publike kontraŭ ia ajn leĝo favore de la legalizado de samseksamaj edziĝoj. 
 
## Debatoj en la Eklezio 
Samkiel okazas en la plimulto de la kristanaj konfesioj, la oficialaj instruoj rilate al la samseksemo estis diskutataj de la katolikaj laikoj, eminentaj teologoj kaj ordinitaj klerikoj el la alta hierarkio. Ofte, unuopuloj kiuj promocias disidencon aŭ diverĝojn kontraŭ la oficiala pozicio de la eklezio estis elpelitaj de liaj/ŝiaj influaj postenoj, se ili estis ordinitaj,kaj eĉ, en kelkaj kazoj, ekskomunikitaj. Ĝenerale, ekzistas granda debato ene de la Katolika Eklezio rilate al la graveco pro la aktuala pozicio pri la samseksemoj, kelkaj serĉante reformon, aliaj serĉante ĝian preservadon.

Ankaŭ estas akademianoj kiuj eldonis verkojn defiante la manieron kiel la samseksemo estas traktata de la romia katolikismo. La plej notinda eble estas John Boswell, kiu verkis la libron *Christianity, Social Tolerance and Homosexuality* (Kristanismo, Socia Toleremo kaj Samseksemo), en kiu li estas kontraŭ la nuntempaj instruoj de la Eklezio rilate al la samseksemo. En la sekva libro, *Same Sex Unions in Pre Modern Europe* (Samseksamaj Edziĝoj en Antaŭ-Moderna Eŭropo) Boswell diras ke Jesuo Kristo mem ĉeestis samseksaman edziĝfeston. 

## Vidu ankaŭ 
* Alfredo Ormando
* Samseksemo kaj religioj

katolikismo
Kategorio:Kristanismo
Samseksemo kaj judismo

La samseksemo estas temo je debato ene de la judismo. La unuaj mencioj venas de la Biblio, en Levidoj, kie estas priskribataj la samseksemaj rilatoj kiel *abomeno* kiu povas esti punita per la mortopuno.

La ĉefa vidpunkto de la judismo estas ĝia konsidero de la samseksemo kiel io peka, ĉar ĝi estas eksplicite malpermesata en la Torao. Tiu ĉi estas la vidpunkto de la Ortodoksa Judismo, kvankam ne de la Reformisma Judismo aŭ la Rekonstruisma Judismo. La Konservativa judismo subtenis ĝis la jaro 2006 la ortodoksan pozicion, sed ekde tiu momento publikigis diversajn opiniojn pri la temo, inkluzive de liberalaj, kvankam kelkaj seksaj rilatoj, restis konsiderataj kiel malpermesataj. Sub aŭspicio de Reformismo ekde 1970 estas sinagogoj/temploj en preskaŭ ĉiu granda urbo de Usono, kiuj servas ĉefe gejan kredantaron.

## Mezepoko 
Ekzistas diversaj indikaĵoj pri la ekzisto de gejaj judoj dum la mezepoko, kvankam (aŭ fakte ĉar) la aŭtoritatuloj denuncis ilin. La rabeno, poeto kaj filozofo Jehuda Alharizi (1165-1225) rakontis en sia verko *Tahkemoni* pri samtempulo, kiu diris en (laŭ li) "fia" poemo:

Alharazi sekve rakontas, kiel dek lernintoj denuncis tiun poeton per propraj versoj.

## "Vi havas la duoblan povon de la amo" 
La vortoj plej konataj prononcitaj de rabeno rilate al ambaŭseksemo, estis de la respektinda rabeno Yosef Shalom Eliashuv. Antaŭ la konsultado de religia junulo rilate al liaj ambaŭseksemaj inklinoj, la rabeno respondis lin: "Mia kara amiko, vi havas la duoblan povon de la amo. Zorgeme uzu ĝin", sekvante rabenan tradicion respondi amplekse kaj ambigue.

## GLAT-sinagogoj 
* Bet Mishpachah en Vaŝingtono
* Congregation Beit Simchat Torah en Novjorko

## Vidu ankaŭ 
* Davido kaj Jonatano
* Samseksemo kaj religioj

judismo
BA1

**BA1** estas la unua numero de la literatura libroforma revuo **Beletra Almanako** (**BA**), aperinta en septembro 2007.

## Enhavo 
* *Sinprezento* (Jorge Camacho)

### Originala prozo 
* Luiza Carol: *Ĉu vi scipovas ludi Tomlandilon?*
* Den Drown: *Florbrasikoj kaj aligatoroj*

### Originala poezio 
* István Ertl: *La neatingebla; La atingebla*
* Dimitrije Janičić: *En parko*
* Edwin de Kock: *Tiu unua Kristnasko; Revizito; Hieraŭ estis alia lando; Lege Usonaniĝi; Laŭdi la morton; Preter ĉi aŭtuno; Pri katoj kaj l’ eterno; Momentfoto; Reigeblo*
* Mao Zifu: *ombro; tiam; trans pomoj; hazarda renkontiĝo*
* Mauro Nervi: *Sur la planko; La floro kaj la frukto; Lastmomente*
* Baldur Ragnarsson: *Odino; Medo; Ragnarok; Trans la rokoj*

### Tradukita prozo 
* Mircea Eliade: *La konfesoj de ĉi-jarcenta junulo* (trad. Ionel Oneţ)
* Halldór Laxness: *Kiam Ferdinando estis pafita* (trad. Baldur Ragnarsson)

### Tradukita poezio 
* Bokusui Ŭakajama: *tri tankaoj* (trad. Tacuo Huĝimoto)
* Sankha Ghosh: *Jam tro fividis* (trad. Probal Daŝgupto)

### Eseoj 
* Baldur Ragnarsson: *La libera linio*
* Jorge Camacho: *Lingvaj manipulistoj*

### Recenzoj 
* *Gvidlibro tra Esperantujo* (Valentin Melnikov pri *Vojaĝo en Esperanto-lando*, de Boris Kolker)
* *Poeto ĉe marĉando kun Anubo* (Jorge Camacho pri *Kantoj de Anteo*, de Mao Zifu)

### Uta-festo de Oomoto 
* *Premiitaj tankaoj* (Rena Jonkova; Lee Jung-kee; Makoto Niŝinaga; I. M. Demmendaal)

### Rezultoj de la Belartaj Konkursoj 
#### Prozo 
* Tim Westover: *Ruĝvela ŝipo*
* Lena Karpunina: *La botoj*
* Sten Johansson: *Frotvundo*

#### Teatraĵo 
* Brian E. Drake: *Koroj en mallumo*

#### Poezio 
* Anja Karkiainen: *En ambaŭ*
* Michael Cayley: *Memoroj*

#### Eseo 
* Geoffrey Sutton: *Pri la periodoj de la Esperanta literaturo*
* Paulo S. Viana: *Psiko-memhelpa literaturo: utila? senutila? malutila?*
* Toño del Barrio: *La normala lingvo*

#### Raporto de la Prezidanto 
* Humphrey Tonkin: *Belartaj Konkursoj 2007: Raporto de la Prezidanto*

### Aliaj 
* *Kunkreis ĉi numeron de BA* (biografietoj de redaktoroj, verkistoj, tradukistoj)
* Titoloj de la fotoj de Güili Pitarch

## Eksteraj ligiloj 
* Oficiala retejo de BA (Beletra Almanako)
* BA n-ro 1, septembro 2007
* [Recenzoj pri originalaj verkoj ĉe OLE(https://eo.wikipedia.org/wiki/Originala_Literaturo_Esperanta)]
* Rezultoj de la Belartaj Konkursoj
* [*La normala lingvo*, de Toño del Barrio(https://eo.wikipedia.org/wiki/To%C3%B1o_del_Barrio)]
* [*Lingvaj manipulistoj*, de Jorge Camacho(https://eo.wikipedia.org/wiki/Jorge_Camacho)]

01
Kategorio:Esperanto-libroj aperintaj en 2007
BA2

**BA2** estas la dua numero de la literatura libroforma revuo **Beletra Almanako** (**BA**), aperinta en marto 2008.

## Enhavo 
* *Prezento* (Jorge Camacho)

### Originala prozo 
* Filipo Dorcas: *Reveno*
* Carmel Mallia: *La strato!*
* Alejandro Cossavella: *Kion fari?*
* Reinaldo Marcelo Ferreira: *Ordinara homo; Eksterlandano*

### Originala poezio 
* Benoît Philippe: *Invito; Lingvomorto; mis-iam ...; je tuja mur-angulo ...; La vivo; La ĝendarmo de Aosta*
* Baldur Ragnarsson: *Vin gardu, ho poeto; Navigare necesse est ...; Reveno*
* Mao Zifu: *mi volus, sed...*
* Memore al Rejna de Jong (1922-2007): *Storneloj*
* Memore al Claude Piron (1931-2008): *Kapturniĝo*

### Tradukita prozo 
* Grigorij Kanoviĉ: *Kaprido por du groŝoj* (trad. Tomasz Chmielik)

### Tradukita poezio 
* Changyao: *savo al homoj el abismo de mizero* (trad. Mao Zifu)
* Walt Whitman: *Transirante Bruklin-prame* (trad. Maurice Wittenberg)

### Eseoj 
* Humphrey Tonkin: *Kaoso en Esperantujo: eĥoj de la holokaŭsto*
* Trevor Steele: *Aurelius skribis a. P.*
* Paul Gubbins: *La esperanta radio-dramo: malofta kiel malsolena malfermo*

### Originala teatro 
* Paul Gubbins: *Morgaŭ, ĉiam morgaŭ*

### Recenzoj 
* *Samideanoj* (Carlo Minnaja pri *Samideanoj*, de 21 aŭtoroj)
* *Konciza, belstila kaj fidinda* (Gonçalo Neves pri *Historio de Esperanto*, de Aleksander Korĵenkov)
* *Libreto pri librego* (Jorge Camacho pri *Donkiĥoto parolas esperanton*, de pluraj aŭtoroj)
* *Ĉiuj dioj estas for* (Christian Declerck pri *Ĉiuj dioj estas for*, de Ulrich Becker)
* *Muzika beletro* (Jorge Camacho pri tri kodooj de Vinilkosmo)

### Belartaj Konkursoj 2007 
#### Teatraĵo 
* Stefan MacGill: *Aŭto-mato*. Teatraĵo pri konfuza situacio inter la okupantoj de unu aŭto kies ŝoforo serĉas ĝustan direkton kaj ties okupantoj kiuj parolas pri ŝako, dum filino veturas alidirekten.

### Aliaj 
* *Kunkreis ĉi numeron de BA* (biografietoj de verkistoj, tradukistoj, fotistoj)

## Eksteraj ligiloj 
* Oficiala retejo de BA (Beletra Almanako)
* BA n-ro 2, marto 2008
* [Recenzoj pri originalaj verkoj ĉe OLE(https://eo.wikipedia.org/wiki/Originala_Literaturo_Esperanta)]
* Rezultoj de la Belartaj Konkursoj

02
Kategorio:Esperanto-libroj aperintaj en 2008
Samseksemo kaj spiritismo

Rilato inter **samseksamo kaj Spiritismo** estas kompleksa. Ne estas ia mencio de tio en bazaj verkoj de Spiritismo, sekve, ĉiuj povas havi sian propran opinion pri la temo, sed ĉiuj homoj devas esti karitatemaj.

Spiritismo ne donas oficialan klarigon pri samseksamo.

## Vidu ankaŭ 
* Samseksemo kaj religioj

spiritismo
Bazaj verkoj de Spiritismo

La **bazaj verkoj de Spiritismo** estas kvin libroj publikigitaj de la Allan Kardec.
*La Libro de la Spiritoj (1857)
*La Libro de la Mediumoj (1861)
*La Evangelio laŭ Spiritismo (1864)
*La Ĉielo kaj la Infero (1865)
*La Genezo (1868)
Laŭ spiritismo ili estis rivelitaj de superaj spiritoj al multaj mediumoj en malsamaj lokoj, kaj organizitaj de Allan Kardec en la 19-a jarcento. Ĉar ili estas kvin, oni nomas ilin ankaŭ "Spiritisma Pentateŭko".
Ili ne havas absolutan aŭtoritaton, sed oni havas grandan respekton al ili. Ili estas la "ŝlosilo" por la ĉefaj punktoj de la spiritisma doktrino.
## Aliaj verkoj de Allan Kardec
*Kio estas spiritismo? (1859)
*Posteumaj Verkaĵoj (1890)
*Spiritisma Revuo (1858-1869)
*Spiritisma Vojaĝo en 1862 (1862)

## Vidu ankaŭ
*Monda Spiritisma Asocio
## Eksteraj ligiloj
* Spiritismaj libroj senpage elŝuteblaj el la retejo de  Brazila Spiritisma Federacio
* Spiritisma prelegoserio konsistanta el 14 temoj 
Kategorio:Spiritismo
Kategorio:Spiritismaj libroj
Samseksemo kaj taoismo

Estas malfacile determini unu solan pozicion de la samseksemo ene de taoismo, ĉar la termino "taoismo" estas komune uzata por priskribi malsamajn tradiciaj religiojn, ekde organizataj movadoj kiel Quanzhen ĝis la ĉina tradicia religio, inkluzive de filozofia skolo. La plimulto de la kredantoj loĝas en Ĉinio kaj en la disaj ĉinaj komunumoj tra la tuta mondo, tial la sinteno de la taoistoj pri la samseksemo kelkfoje reflektas la principojn kaj seksajn normojn de pli ampleksa ĉina socio.

La taoista tradicio subtenas ke la homoj benzonas energiojn de la virinoj, kaj inverse, por altiri la ekvilibron, plenecon kaj transformiĝon. Ili pensas ke tiuj ĉi energioj pli bone akireblas per la aliseksamaj rilatoj. Ĝenerale estas nekonsilinde uzi la pasian esprimon pri samseksemo ĉar ili kredas ke ĝi ne kondukas al homa pleneco. 

Taoismo emfazas la rilatojn inter jingo kaj jango: du malaj fortoj kiuj subtenas la harmonion pere de ekvilibro. Pro tio, aliseksameco estas konsiderata kiel la emocia kaj fizika rezulto de la harmonia balanco inter jingo kaj jango.

## Vidu ankaŭ 
* samseksemo kaj religioj

taoismo
Alla breve (takto)

**alla breve** (ital. = laŭ la *brevis*, **Alla-breve-takto** estas

* koncertinstrukcio kaj signifas, ke en 2/2-(malgranda alla-breve-) aŭ 4/2-(granda alla-breve-)takto la duona noto anstataŭ la kvaronnoto iĝas taktotempo, lige kun tio je kvarontako la flankakcento sur la tria taktotempo forfalas; nur ekde ĉ. 1700 alla breve ankaŭ signifas tempoakcelon resp. -duobligon.
* nomo por movimento en analoga tempomezuro

## Vidu ankaŭ 
* Takto
* Taktindiko

## Eksteraj ligiloj 
* Definition von 1792 aus: Sulzer: *Theorie der schönen Künste*

Kategorio:Koncertinstrukcioj
Sevsuĉuloj

La **Sevsuĉuloj** estas birdoj kiuj formas la genron ***Sphyrapicus*** ene de la familio de pegedoj. Ĉiuj troviĝas en Nordameriko.

## Priskribo 
eta|maldekstra|250ra|Truoj traboritaj de Ruĝnuka sevsuĉulo en *Platanus wrightii* en Arizono, Usono
Kiel ilia nomo implicas, Sevsuĉuloj manĝas ĉefe la sevon de la arboj, movante inter diferencaj specioj de arboj kaj arbustoj laŭ sezona neceso. Ankaŭ insektoj, ĉefe tiuj allogitaj al la dolĉa sevo eliranta tra la sevotruoj, estas ofte kaptitaj kaj manĝitaj de la idoj dum la reprodukta sezono. La plej facile rekoneblaj sevotruoj troviĝas en betuloj dum la reprodukta sezono.

La membroj de tiu genro estas sveltaj birdoj kun fortaj vostoj kaj relative longaj flugiloj. Ties tipa bildo dumfluge estas ondeca, alternante inter rapidaj flugilfrapoj kaj mallongaj faletoj kun la flugiloj gluitaj al la korpo.

Ĉar Sevsuĉuloj atakas vivantajn arbojn, ili estas ofte konsiderataj plagospecio. Vidu en la angla: TATE, J. 1973. Methods and annual sequence of foraging by the sapsucker. Auk 90:840-856.

Image:

## Specioj kutime agnoskitaj inkludas la jenajn 
* Ruĝnuka sevsuĉulo *Sphyrapicus nuchalis*
* Ruĝbrusta sevsuĉulo *Sphyrapicus ruber*
* Nigrablanka sevsuĉulo *Sphyrapicus thyroideus*
* Buntvizaĝa sevsuĉulo *Sphyrapicus varius*

## Eksteraj ligiloj 
* Genro de Sevsuĉuloj

Kategorio:Birdoj de Ameriko
Kategorio:Pegedoj
Valentin Janin

**Valentin JANIN** (6-a de februaro 1929 - 2-a de februaro 2020) estis ano de la Rusia akademio de sciencoj, membro de la Komisiono pri aparte valoraj kulturaj objektoj ĉe Prezidento de Rusia Federacio, prezidanto de la Rusia fondaĵo pri kulturo, membro de la konsilantaro ĉe la Ministerio pri kulturo, 
honora civitano de Velikij Novgorod, redakciano de kelkaj sciencaj revuoj (inter kiuj *Rusia arkeologio* kaj *Informilo de la Moskva universitato*).

Kategorio:Naskiĝintoj en Kirova provinco
Kategorio:Membroj de la Akademio pri Sciencoj de Sovetunio
Kategorio:Sovetiaj historiistoj
Kategorio:Sovetiaj arkeologoj‎
Kategorio:Rusiaj arkeologoj
Kategorio:Rusiaj historiistoj
Kategorio:Rusiaj numismatikistoj‎
Kategorio:Rusiaj mezepokistoj
Kategorio:Sovetiaj mezepokistoj
Kategorio:Esploristoj de betulŝelaj dokumentoj
Kategorio:Sovetiaj komunistoj
Anakruzo

eta|400px|Anakruzo en ĥoralkomponaĵo „Valet will ich dir geben“ de Johann Sebastian Bach - BWV 736 (anakruzo ruĝmarkite)

**Anakruzo** aŭ **antaŭtakto** en la muziko estas la komenco de muzika frazo kun unu aŭ pluraj mallongaj, plejofte malakcentataj notoj antaŭ la komenco de la unua (kutime akcentata) tempo en takto. Male al tio en la ĵazo oni ofte pli forte akcentas la anakruzon ol la ĉefan takton. Jam en la klasika epoko Jérôme-Joseph de Momigny (1762–1842) rigardis la anakruzon kiel preferata elemento de la frazigo, akcentante ĝin.

En kantoj la anakruzo servis en tio, interharmoniigi la vortan akcentadon kaj la muzikan takton. Sennombraj kantoj komencas per anakruzo, ekz.:
* *Das* **Wan**dern ist des Müllers Lust (Germanio)
* *Pe***ra** stous, pera kambous (Grekio)
* *A***las**, my love, you do me wrong (Anglio)
* *Pe***tit** papa noël (Francio)
(anakruzo *kursive*, unua akcento **diklitere**)

Laŭtradicie oni notas la lastan takton de muzikaĵo tiel, ke ĝi kune kun la anakruzo rezultigas plenan takton, tio signifas, ke oni plimallongigas je la longeco de la anakruzo.

Kategorio:Muzika teorio
Nigrablanka sevsuĉulo

La **Nigrablanka sevsuĉulo**, *Sphyrapicus thyroideus*, estas mezgranda sevsuĉulo, tio estas birdo de la familio de Pegedoj kaj genro *Sphyrapicus*, karakteraj laŭ la komuna nomo pro suĉi sevon de arboj, kiu reproduktiĝas en Nordameriko.

## Habitato 
Ties reprodukta habitato estas malfermaj arbaraj areoj, inkludante koniferojn, en la okcidenta parto de Nordameriko, el Brita Kolumbio al norda Meksiko. Ili estas konstantaj loĝantoj en kelkaj partoj de sia teritorio; sed migrantaj birdoj formas etajn arojn kaj povas flugveturi tiom suden kiom ĝis centra Meksikio.

## Priskribo 
maldekstra|eta||Masklo kaj sevofontoj
maldekstra|eta|Ino
Masklaj plenkreskuloj estas **brilnigraj ĉe kapo, dorso, flankoj kaj vosto**. Ili havas blankan strion malantaŭ la okulo kaj alian el super la beko al la gorĝaj flankoj, ruĝan mentonon kaj brilan flavan ventron. Ili havas nigrajn flugilojn kun grandaj blankaj makuloj. Do, la ĝenerala vidaĵo estas nigra kun 2 **blankaj markoj** en vizaĝo krom en flugiloj kaj malpli granda en pugo, de tie la nomo "nigroblanka". La ino estas tute diferenca (evidenta kazo de seksa duformismo) laŭ aspekto: ĉefe nigreca, sed kun pala flava brusto, bruneca kapo kun nigra fajna striado en dorso, brusto kaj flankoj.

Ambaŭ seksoj estas tiom diferencaj ke origine la ino estis konsiderata kiel diferenca specio kaj nomita **Nigrabrusta pego** de Cassin. En la 19-a jarcento, maskloj kaj inoj de tiu ĉi specio estis konsiderataj separataj specioj. La ino estis unuafoje malkaŝita en 1852 kiel *Picus thyroideus*, kaj la masklo estis priskribita en 1857 (Newberry) kiel *Picus williamsonii*. Baird uzis la nomon *Sphyrapicus* kiel la genro por ambaŭ en 1858. Nur en 1873 Henry Henshaw klarigis la aferon kaj agnoskis ilin kiel la sama specio. Tio estas resumita en la verko de Robert Ridgway 'The Birds of North and Middle America, Part 6' (1914) (La birdoj de Norda kaj Mezameriko).

## Kutimoj 
Ili elfosas novan nestokavaĵon ĉiun jaron, foje reuzante la saman arbon.

Tiuj birdoj manĝas sevon, ĉefe el koniferoj, sed insektoj estas ties ĉefa manĝaĵo dum la nestosezono kaj ili manĝas ankaŭ berojn for de la reprodukta periodo.

Tiuj birdoj tamburas por setligi teritoriojn.

Tiu ĉi specio povas esti malpliiĝanta en kelkaj partoj de sia teritorio pro perdo de habitato.

Nigrablanka sevsuĉulo estas nomata ankaŭ Sevsuĉulo de Williamson el la oficiro Robert Stockton Williamson, kiu estis la estro de esplorado al Pacifiko kaj kiu kolektis la unuan masklon. Ili estis tiam klopodante identigi la plej taŭgan vojon okcidenten por fervojo al la Pacifika Oceano.

## Subspecioj 
* *Sphyrapicus thyroideus nataliae* (Malherbe, 1854)
* *Sphyrapicus thyroideus thyroideus* (Cassin, 1852)

## Referencoj 
*  Ne minacata

## Eksteraj ligiloj 
* ITIS information
* Aspekto kaj bildo
* Pli bona bildo 

Kategorio:Birdoj de Ameriko
Kategorio:Pegedoj
Gavoto

eta|dekstra|300px|Dancado de gavoto en Bretonio (1878)

**Gavoto** estas historia societa danco. Ĝi ofte estas ero de la baroka suito. Karakteriza por gavoto estas:

* rapida tempo en vigla *alla breve*-ritmo
* para ritmo sen sinkopoj aŭ flankaj akcentoj.
* ofte duontakta anakruzo
* kutime du partoj, kiuj iliaflanke konsistas el almenaŭ du frazoj kaj estas ripetataj. La dua frazo de ĉiu parto kutime komencas taktmeze.

## Notekzemplo 
[eta|center|600px|"A Tempo di Gavotti" de [Georg Friedrich Händel.]]

## Vidu ankaŭ 
* Suito
* Alemando
* Korento
* Sarabando
* Ĝigo

Kategorio:Danco
Kategorio:Muzikaj formoj
Csibrák

**Csibrák** [ĉibrAk] estas malgranda vilaĝeto en Hungario, en regiono Suda Transdanubio, en departemento Tolna, en Distrikto Dombóvár.
eta|Blazono de Csibrák

## Bazaj informoj 
* Areo: 15 &nbsp;km²
* koordinatoj de Tutmonda loktrova sistemo: 46.4654/18.3443
* Loĝantaro: 430
* Poŝtkodo: 7225
* Telefonprefikso: 74

## Situo 
La vilaĝo situas sur ebenaĵo, laŭ traira flankovojo, laŭ fervojo Budapeŝto-Dombóvár. La lasta troviĝas 22, Bonyhád 28, Szekszárd 37 km-ojn for.

## Historio 
La unua mencio devenis el 1280. Post la turkoj komence hungaroj kaj sudslavoj, poste germanoj alvenis. Post la 2-a mondmilito granda parto de germanoj estis deportitaj. En 1949 kolĥozo formiĝis.

Vilaĝsevoj estas aŭtonomioj de germanoj kaj ciganoj, migra poŝto.

## Vidindaĵoj 
* preĝejo
* sonorilstablo
* kastelo de Jeszenszky (jesenski) el la 18-a jarcento, en 1828 tute trakonstruiĝis

Kategorio:Vilaĝoj de Hungario
Döbrököz

**Döbrököz** estas vilaĝo en Hungario, en regiono Suda Transdanubio, en departemento Tolna, en Distrikto Dombóvár.
eta|maldekstre|Iama fortikaĵo en Döbrököz
eta|Preĝejo de Döbrököz
eta|Panoramo de Döbrököz

## Bazaj informoj 
* Areo: 43 &nbsp;km²
* koordinatoj de Tutmonda loktrova sistemo: 46.4217/18.2463
* Loĝantaro: 2160
* Poŝtkodo: 7228
* Telefonprefikso: 74

## Situo 
Döbrököz situas sur ebenaĵo, laŭ rojo Kapos, fine de sakovojo, laŭ fervojo Budapeŝto-Dombóvár. Tiu lasta urbo troviĝas 9, Tamási 29, Szekszárd 44 kilometrojn.

## Historio 
La unua mencio devenis el 1309, tiutempe estis tie terfortikaĵo. Komence de la turka erao en la fortikaĵo 800 da soldatoj servis. La turkoj okupis ĝin kune kun la vilaĝo. En 1712 la vilaĝo refondiĝis. La judoj estis deportitaj en 1944.

Vilaĝservoj estas aŭtonomio de ciganoj, lernejo, infanĝardeno, kuracejo, poŝto.

## Vidindaĵoj 
* impona novromanika katolika Preĝejo Emeriko de Hungario (Döbrököz) de 1902
* restaĵoj de la fortikaĵo

## Famuloj 
En Döbrököz naskiĝis dirigento Emil Laskó.

Kategorio:Vilaĝoj de Hungario